Han debuterte i verdenscupen med 69.-plass (av 89 deltakere) i Innsbruck 4. januar 1983. Han vant to verdenscuprenn, i normalbakken i Lake Placid 15. desember 1985 og i storbakken i Lahtis 3. mars 1990. Sammenlagt i verdenscupen var Neuländtners beste plassering 4.-plass i sesongen 1985-86. Samme år ble han nummer 2 sammenlagt i den tysk-østerrikske hoppuka. Han la opp som skihopper etter at han falt og brakk kragebeinet i Kulm 31. januar 1993.